仲并
同祝子权游虎邱
出门迎朝暾，入门饯夕阳。
岂愿从吾驷，声名跨楚梁。
明日聊与君，褰裳陟危冈。
方舟转河曲，薰风度微凉。
细看槐柳暗，稍觉檐萄香。
天调节用霞绮，云净呈天光。
梵宫占地胜，古木参天长。
禽鸟亦自得，呜呼声激昂。
缓步信携筇，清流足飞觞。
乃知声利役，脱去非无方。
所怜雄丽地，千年陇树荒。
石顽尚莓苔，剑逝宁光芒。
自今一瞬息，江山几兴亡。
我衰渐落寞，乐极泪淋浪。
寄谢同心人，无惊鬓毛黄。